runetrust/blame-folketinget-dk huggingface dataset:
Lars Aagaard (M), 2023-05-23:
Lige nu har vi en lang forhandlingsrække omkring offshorevind, og jeg spurgte ovre i mit ministerium, hvad den sådan umiddelbare mavefornemmelse var: altså om man havde brugt længst tid på at beslutte sig for, hvor meget havvindmøllekapacitet man ville bygge, kontra hvor meget tid vi har brugt på at forhandle om at implementere aftalen.
Per Clausen (EL), 2011-10-06:
Det er bare for at sige til hr. Villum Christensen, at pointen er, at vi vil gøre det nødvendge for at sikre, at der i dag bliver investeret i vedvarende energi i tilpas omfang til, at Danmark kan blive uafhængig af fossile brændstoffer, og til, at vi faktisk om 10-15-20 år vil kunne få energi betydeligt billigere, end hvis man forfølger hr. Villum Christensens idé, som går ud på at lade stå til og bare fortsætte med at bruge de fossile brændstoffer.
Pernille Blach Hansen (S), 2003-12-02:
Men man må sige, at det forsøg på i det mindste at forsøge at få en fælles forståelse af, hvad miljøøkonomi er, er blevet fuldstændig totalt affejet af samtlige borgerlige ordførere og da især af miljøministerens sidste bemærkninger om, hvad han tror, de øvrige medlemmer af Folketinget mener om miljøinstituttet.
Per Stig Møller (KF), 2002-01-23:
, men som hr. Villy Søvndal også ved, fra når man læser historier fra SF's hovedbestyrelse, er meget bygget på, at nogen har sagt noget, som er blevet større et tredje sted og er vokset et fjerde, og til sidst er fjeren blevet til fem høns. Der er blevet reageret, før man har set, hvad vi er kommet med, f.eks. fra fru Mary Robinsons side; det brev har vi jo også besvaret.
Eigil Andersen (SF), 2008-01-17:
Jeg vil gerne sige, at Dansk Folkeparti udviser stor fleksibilitet, når det drejer sig om at blive enig med regeringen, men det virker, som om man bliver bange for sin egen skygge, når det drejer sig om at blive enig med oppositionen om et positivt forslag som det her, for det kunne selvfølgelig, hvis man ville, have været klaret i retning af det, der også står i henvendelsen til regeringen, nemlig at pengene skulle gå til de lavtlønnede.
Lars Boje Mathiesen (UFG), 2024-04-04:
Men hvis du kigger på, hvad det er, det kræver af lovgivning, for at de rent faktisk kan gøre det, vil det måske kun være 9 mia. kr., de kan finde på det område der – måske 6-9 mia. kr. Angående pensionsalderen mener jeg, at det er 5 eller 7,5 mia. kr., det koster hvert år.
Ole Vagn Christensen (S), 2003-04-10:
tilbage til udvalget, så vi får mulighed for at lave den endelige og rigtige betænkning, som er udvalgsbehandlet, for det er ikke det, der er tilfældet, sådan som tingene nu er forelagt. Jeg ved ikke, hvordan vi får mulighed for at have en sådan drøftelse, men jeg synes i hvert fald ikke, at det er en tilfredsstillende måde at behandle Folketinget på.
Rasmus Prehn (S), 2017-02-08:
Jeg vil gerne sige tak for en levende, engageret og visionær, synes jeg, debat, hvor jeg i hvert fald oplever, at vi bredt her i Folketinget er enige om, at det med at sætte elbusser på dagsordenen og få flere elbusser i Danmark, er vi faktisk enige om.
Martin Henriksen (DF), 2016-11-22:
Aftalen er i orden set med Dansk Folkepartis øjne, og vi har lagt vægt på, at den del, der handler om opholdstilladelse i Danmark, er omfattet af et forlig, hvilket betyder, at denne særlige ordning ikke kan udvides til at gælde andre grupper af udlændinge, medmindre forligskredsen er enig.
Stine Brix (EL), 2013-12-05:
Der foreligger jo et meget grundigt arbejde fra psykiatriarbejdsgruppen, som vi kan tage udgangspunkt i, og det, som jeg især vil være optaget af, er, hvordan vi i praksis får en psykiatri, som reelt baserer sig på recovery og også i høj grad på dialog og selvbestemmelse for den enkelte.
Gitte Seeberg (KF), 2001-04-25:
Et nærliggende eksempel for SF ville have været, om man havde begyndt her på vores eget kontinent. Hvis SF for alvor havde haft ønske om at yde en indsats, burde man have stemt ja til det mest omfattende projekt vendt mod valutaspekulation, der til dags dato har set dagens lys i Europa, nemlig den fælles mønt.
Lars Barfoed (KF), 2010-11-24:
Jeg har ikke talt med fru Henriette Kjær om det, men jeg tror, det er sådan – og det kan man jo spørge fru Henriette Kjær om snarere end mig, for jeg har ikke set det interview i RÆSON, jeg har kun set Ritzaus Bureaus koncentrat af det og så drøftet det med Ritzaus Bureau, som ringede til mig i den anledning – at fru Henriette Kjær primært har tænkt på, at det er en beklagelig samfundsudvikling, at vi må lave sådan noget lovgivning.
Kristian Thulesen Dahl (DF), 2009-04-16:
En af de meget store bevægelser, der er sket inden for det sidste år, er jo, at fru Margrethe Vestager for et år siden sagde, at det var fuldstændig utænkeligt, at De Radikale kunne gå i regering med Socialistisk Folkeparti, mens det nu er tænkeligt, at det kunne ske; man kan i hvert fald ikke afvise det.
Christian Poll (ALT), 2016-05-12:
Så vi mener, at det er et bud på et meget direkte virkemiddel, som netop er et eksempel på, hvordan man kunne lave god målrettet regulering, som afbalancerer behovet for mere gødskning der, hvor arealerne kan tåle det, og med mindre gødningsudledning tæt på natur.
Johanne Schmidt-Nielsen (EL), 2010-05-20:
Det er jo en tilståelsessag, nemlig at vi har at gøre med en lovgivning, som tager udgangspunkt i de stærke, og som ikke forholder sig til, at der også findes mennesker, der ikke har de ressourcer, som ikke er i en økonomisk situation, hvor de bare kan købe den medicin, som lægen siger at børnene har behov for.
Poul Erik Dyrlund (S), 1999-12-02:
Og er det ikke sådan - overenskomst eller ej - at hvis man ude på den enkelte arbejdsplads er i den situation, at arbejdsgiveren og lønmodtageren kan blive enige om at nedsætte arbejdstiden i en periode, hvis parterne er helt enige om det, forhindrer den pågældende overenskomst så parterne i at gøre det? Er der noget som helst, der forhindrer parterne i at indgå en sådan aftale, hvadenten der ligger en overenskomst eller ej?
Lars Løkke Rasmussen (V), 2016-11-08:
Uanset hvem der bliver valgt, bliver det en stor opgave for en kommende præsident at samle den amerikanske befolkning igen, og jeg vil gerne her i dag på den amerikanske valgdag udtrykke det håb, at USA's næste præsident fortsat vil se Europa som sin vigtigste partner, når det gælder sikkerhed og økonomi.
Helle Thorning-Schmidt (S), 2014-02-04:
Det skulle jo ikke være nødvendigt, men må jeg ikke minde hr. Anders Samuelsen om, at vi overtog et land, som havde været igennem den største krise siden anden verdenskrig, hvor der var forsvundet en masse job, hvor konkurrenceevnen på 10 år var faldet med 20 pct., hvor produktiviteten ikke var, som den skulle være, og hvor Danmark var blevet ramt temmelig hårdt af krisen, også sammenlignet med andre lande.
Uno Larsson (DF), 2002-02-08:
Det er for Dansk Folkeparti vigtigt, at de ældre opnår en reel valgfrihed, og vi vil gerne under udvalgsarbejdet af lovforslag nr. L 82 høre mere om konkrete tilsagn fra ministeren om, hvordan valgfriheden bedst kan blive udmøntet i praksis, når hjemmeserviceordningen bliver beskåret.
Aage Frandsen (SF), 2000-10-24:
Og det andet, jeg godt vil sige, er, at vi er vel enige om, at hvis man skal gennemføre forslag, som de forslag omkring generationsskifte og omkring pensionsordninger for selvstændige m.v., som CD godt kan lide, så skal de på en eller anden måde også finansieres. Så skal pengene jo være der.
Birgitte Josefsen (V), 2006-05-30:
Jeg vil gerne derudover spørge fru Karen Klint: Når fru Karen Klint siger, at hun gerne vil have kigget på serviceloven i Socialudvalgets regi, så kunne jeg godt tænke mig at vide, hvad det helt konkret er, der skal justeres i serviceloven.
Dorte Bennedsen (S), 2001-03-01:
Sverige starter med 20 kg pr. m2, så kan man gennem forskellige tiltag kvalificere sig til at få lov at få 35 kg, og EU's videnskabelige komité siger aldrig mere end 35 kg. Vi har altså over de næste år over 40 kg i gennemsnit, så jeg tror ikke, at risikoen er så stor for, at vi kommer til at løbe sådan helt langt forud for det øvrige Europa.
Ole Birk Olesen (LA), 2011-10-06:
Det var lidt svært at høre svaret på spørgsmålet, men spørgsmålet gik i al sin enkelhed jo på, om det er korrekt, som det tidligere er blevet fortalt her af SF's ordfører, at det er De Radikale, der under forhandlingerne har ført S-SF's politik i en retning af, at man først senere får underskuddet på de offentlige finanser væk, end man ellers havde villet, og end man ellers havde lovet vælgerne.
Sophie Løhde (V), 2012-12-06:
Men det er også derfor, jeg vil høre, om ordførerens udgangspunkt ikke også er, at det afgørende må være, at en markedsføring er saglig og faglig, og at det er det, vi lægger vægt på og stiller nogle krav til, ikke at man kan illustrere noget visuelt ved hjælp af en video, som faktisk kan være til fordel for nogle af dem, som måske har svært ved at gennemskue en hel masse tekst.
Eva Kjer Hansen (V), 2015-05-19:
Det, der er helt afgørende, er, at vi ikke bremser for nye initiativer, at vi ikke hindrer en udvikling i grænseregionen, der kunne gøre det mere attraktivt, men at vi netop er villige til at se med friske øjne på, hvordan vi kan skrue tingene sammen, så nye ting kan lade sig gøre.
Rasmus Prehn (S), 2013-01-15:
For det første risikerer vi jo med et sådant forslag her at bringe os i en situation, hvor vi kriminaliserer langt de fleste af bilisterne, nemlig dem, som kører lovlydigt, alle de mange mennesker, som hver eneste dag til og fra arbejde bruger deres bil, og som aldrig kunne drømme om at køre i spirituspåvirket tilstand.
Lotte Rod (RV), 2022-04-22:
Og derfor tror jeg, at for mig skal den her diskussion om skoleledelsen starte med folkeskolens formålsparagraf, § 2, der handler om, hvem der har ansvaret for skolen, og hvad det er for en kompetence, der ligger hos lederen, og det synes jeg vi skal have en diskussion med hinanden om, for det er blevet skævt, og jeg vil gerne have den beslutning tilbage på skolen.
Liselott Blixt (DF), 2010-02-12:
Det er et af de principper, vi har med, når vi diskuterer rygelovgivning, netop fordi vi ved, at mange af dem, der ryger, er folk med lav indkomst, at mange af dem er på kontanthjælp og andre overførselsindkomster, at det er nogle af dem, der går ud og får noget socialt samvær med andre, som er i samme båd.
Jeppe Bruus (S), 2021-05-27:
Den udvikling, vi så for år tilbage, var, at i et stigende omfang blev der transporteret, nogle gange i busser, folk til Danmark for at leve i lejre rundtomkring i parkområder og andre steder og bedrive systematisk tiggeri foran supermarkeder, i offentlig transport, og det skabte utryghed for helt almindelige borgere og lagde et enormt pres på danske hjemløse.
Jørn Dohrmann (DF), 2010-06-01:
I 2004 kom der en ny skovlov, og man har selvfølgelig også i forbindelse med »Grøn Vækst« lavet en aftale, som sikrer, at vi går imod at have 800 ha bynær skov, og at der bliver lavet andre former for ny privat skovrejsning.
Pernille Rosenkrantz-Theil (EL), 2004-03-26:
De mennesker ville så f.eks. beskæftige sig med at tage sig af de gamle, tage sig af de syge, sørge for, at der var hænder nok i daginstitutionerne, sørge for, at skolerne blev renoveret og den slags, som vi alle, tror jeg, er enige om der godt kunne være behov for.
Høgni Hoydal (T), 2007-04-18:
Mit parti har protesteret meget kraftigt imod det, der er sket her, nemlig at Lagtinget i øjeblikket behandler sager, som medfører, at vi bliver nødt til ændre færøsk lovgivning, tage ting ud af færøsk lovgivning, f.eks. tage ting ud af loven om den færøske voldgiftsret og ud af loven om børneværnet, så de i stedet skal have samtykke i Folketinget.
Anne Grete Holmsgaard (SF), 2003-04-24:
Det var faktisk det, der burde stå fuldstændig klart som resultat af den her debat, at Folketinget er indstillet på, hvis der stadig væk efter udbetalingen af den seneste hjælpepakke på de 85 mio. kr. er en gruppe barmarksværker tilbage, der har problemer, så selvfølgelig at gå ind og hjælpe dem.
Lars Løkke Rasmussen (V), 2003-12-11:
Vi skal alle i de fællesskaber, vi nu indgår i, hvad enten de er meget formelle, offentlige eller er vitale fællesskaber ude i civilsamfundet, påtage os et medansvar for de børn og unge, som færdes derude, og de alkoholvaner, de udvikler.
Thomas Jensen (S), 2011-04-26:
Venstres socialminister sagde i 2005: »Principielt er jeg enig i, at det er udmærket, at lejerne får renterne af deres penge.« Venstres ordfører vil i dag ikke svare på, om Venstre har skiftet holdning, men det kan jeg da i hvert fald konkludere at Venstre har.
Helle Thorning-Schmidt (S), 2011-12-14:
Sådan er det naturligvis ikke, og det fremgår faktisk også meget klart af svaret på spørgsmål fra Folketingets Udvalg for Forretningsordenen, som min forgænger, hr. Lars Løkke Rasmussen, besvarede i marts 2010, altså, marts 2010 er ikke så længe siden.
Sonja Albrink (CD), 2001-02-06:
Skulle man så i forbindelse med en rutinemæssig kontrol støde på en person, som rent faktisk var efterlyst via Interpol, ville man ikke engang få det at vide, da man jo som udgangspunkt kun ville foretage en søgning i danske registre, og dér var sådanne efterlysninger altså ikke opdateret.
Johanne Schmidt-Nielsen (EL), 2010-06-10:
Årsagen til, at vi ikke bare nøjes med en SU, men rent faktisk har en SVU-ordning, er jo, at vi godt alle sammen ved, at det ikke er realistisk, at voksne mennesker, der har børn, der har været på arbejdsmarkedet i mange år, der har etableret sig, bare sådan lige går på SU.
Dennis Flydtkjær (DF), 2017-03-30:
Det er oplagt, som der også har været talt om i debatten, at få taget en drøftelse blandt Folketingets partier, og det må gerne være, når regeringen er kommet frem til at komme med nogle konkrete initiativer, og så kan vi finde nogle fælles forslag, vi kan fremføre, og også en fælles finansiering.
Svend Aage Jensby (V), 1999-05-26:
Det glæder mig, for i Venstre lægger vi vægt på, som også Forsvarskommissionens konklusion var i afsnittet vedrørende formålet og opgaver for dansk forsvar, at løsningen af dansk forsvar og løsningen af internationale opgaver forudsætter, at forsvaret råder over styrker af alle tre værn.
Kirsten Brosbøl (S), 2005-06-01:
Jeg vil blot spørge, om ministeren kan uddybe, hvad det er for nogle initiativer, man nu har taget fra styrelsens side for i samarbejde med politiet at gøre noget ved det her problem, og i øvrigt vil jeg stadig væk gerne have svar på, hvorvidt ministeren er tilfreds med den kontrol, der hidtil har været udøvet på det her område.
Tom Behnke (FRI), 2000-12-05:
Så vidt jeg kender tallene på området, er det sådan, at i det øjeblik man går ind og betaler kostprisen, om jeg så må sige, for kunstig befrugtning, så vil den stadig væk ligge lavere end den udgift, der ligger til adoption. Derfor vil man aldrig kunne lave en 100 pct. udligning, medmindre man skal betale ekstra for kunstig befrugtning og mere, end det rent faktisk koster, og det er vi altså imod.
Simon Emil Ammitzbøll (RV), 2008-04-15:
Vi kunne til gengæld godt ønske os, at man gik ind i en form for statslig medfinansiering, at staten simpelt hen siger: Ytringsfriheden er en kerneværdi i demokratiet, ytringsfriheden er noget, som regeringen har gjort til sin mærkesag, og derfor sætter vi også penge af til det.
Elisabeth Arnold (RV), 2004-03-30:
må vi dog alligevel tænke på, at hvis det rent faktisk lykkes gennem optagelsesforhandlingerne og gennem debatten at få etableret et fuldgyldigt demokrati, et retssamfund og et samfund med respekt for menneskerettighederne i Tyrkiet, så ville det jo være en kolossal triumf for EU, og det ville være et fantastisk fremskridt og godt at have et muslimsk land, som bekendte sig til demokratiet og til menneskerettighederne.
Thor Gunnar Kofoed (V), 2003-12-04:
De her fonde skal bruges på den måde, at hvis man ikke kan finde forureneren, hvis der kommer en, der utilsigtet får gmo ind i sin økologiske mark, og man ikke kan finde forureneren, man ikke kan finde den skyldige, så skal der være en ordning, så økologen kan holdes skadesløs i sådan en sag.
Carsten Hansen (S), 2009-11-05:
Det er jo sådan, at det har været en meget lang proces, og jeg tror, at alle, der har fulgt med i den – det er jo ikke alle, der sådan interesserer sig for VEU-centre, men vi er nogle stykker, der gør det – betragter det som et væsentligt fremskridt i forhold til den fortsatte udvikling af vores efteruddannelsessystem.
Frank Dahlgaard (UP), 1999-10-13:
Tænk, hvis det var tilfældet hos andre partier, at man ikke allerede, som man jo har gjort, havde gravet sig ned i nogle skyttegrave og nu skal bombardere sit eget bagland og overbevise dem om, at det rigtige er at fjerne kronen og nedlægge Nationalbanken og gå ind i den store fælles mønt.
Dennis Flydtkjær (DF), 2009-01-29:
Men det er også et område, som vi fra Dansk Folkepartis side holder meget øje med, og hvis det viser sig, at kommunerne også der begynder at tage helt urimelige priser, hvilket vi f.eks. har set med hensyn til ældremaden i Egedal Kommune, så er det også noget, vi vil tage fat i.
Lisbeth Bech Poulsen (SF), 2018-03-20:
Det plejer også at være sådan, at når der er partier, der har et stærkt ønske om at opdele et lovforslag, som er et bunkelovforslag, så respekterer man det – også fordi vi så kan få mulighed for som minimum at stemme for et lovforslag, der udmønter en aftale, som vi selv er med i, og som vi er glade for.
Mette Frederiksen (S), 2012-01-18:
Jeg kan i øvrigt oplyse, at den samme rapport viste, at næsten fire ud af ti af de adspurgte mænd og næsten hver fjerde af de adspurgte kvinder var af den opfattelse, at en øremærkning af én orlovsperiode til moren og én til faren også ville være en god idé.
Steen Gade (SF), 2005-03-31:
: Altså hvis ministeren virkelig vil fastholde i de her 3 måneder, vi nu skal knokle med de her forslag, at det her er forenklinger, så ved jeg ikke, hvad jeg skal gøre, for ude i det virkelige liv vil der være virksomheder, der kommer under staten, det vil så være Miljøstyrelsen, en række ting kommer under Skov- og Naturstyrelsen, vi får regionerne ind på banen, vi får de statslige regionale enheder ind på banen, vi får kommunerne ind på banen.
Peter Skaarup (DF), 2008-05-20:
Derfor bør politiet have ressourcerne til at kunne mandsopdække de unge, slå ned på kriminaliteten og i det hele taget klart og kontant vise, at kriminalitet ikke betaler sig i vores samfund. Noget af det, vi har bemærket i Dansk Folkeparti, er retssagen mod de to tyrkiske fætre, der i forening dræbte den italienske turist, Antonio Curra, på Nørrebro i 2003.
Eva Kjer Hansen (V), 2007-05-23:
Det er jo derfor, at vi bl.a. har sat ind med gode uddannelsestilbud til medarbejdere, men så sandelig også til ledere, for noget af det, der er helt afgørende for, at man oplever sin arbejdsplads som værende en god arbejdsplads, er, om der er en dygtig leder der.
Jesper Langballe (DF), 2004-05-04:
Vi skal også gøre noget ved alle de tilfælde, der kan opstå, fordi man har forlænget den periode, hvor en tilrejsende EU-borger kan være her på almindelige turistbetingelser, fra 3 måneder til 6 måneder, hvor han kan søge arbejde, men ikke har arbejdstilladelse.
Morten Messerschmidt (DF), 2005-06-07:
Til det andet spørgsmål om charteret: Jeg ved ikke, om det kommer som nogen overraskelse for fru Holmsgaard, at Dansk Folkeparti går ind for en lang række frihedsrettigheder, men hvis det er tilfældet, kan jeg hermed bekræfte, at det gør vi.
Morten Messerschmidt (DF), 2005-06-02:
Jeg tror ikke, der er ret mange herinde i salen, der egentlig er i tvivl om, hvilken politik der ligger bag begrebet oprindelseslandsprincip, ligesom der ikke er ret mange, der er i tvivl om, hvad det betyder, når man snakker om værtslandsprincip eller gensidig anerkendelse.
Lene Espersen (KF), 2006-05-10:
Jeg vil sige til hr. Rune Lund, at det er fuldstændig korrekt, at jeg den 19. april i år besvarede et lignende spørgsmål fra hr. Rune Lund, og i den forbindelse redegjorde jeg kort for de regler om international luftfart, der følger af Chicagokonventionen.
Lene Espersen (KF), 2004-05-10:
I den forbindelse kan det nævnes, at der er etableret en 24-timers-telefonrådgivning, tilbudt overfaldsalarm til voldstruede kvinder, udarbejdet oplysningspjecer på flere forskellige sprog og igangsat flere undersøgelser bl.a. med henblik på en særlig indsats i forhold til etniske kvinder og børn på kvindekrisecentre.
Ellen Trane Nørby (V), 2005-03-17:
Det så jeg da netop som et brud med vores tanke om, at vores nationale kulturarv i Danmark er noget, som vi alle sammen skal værne om, noget, som vi alle sammen skal tage ansvar for, så jeg er da glad for, at vi nu er enige om, at den nationale kulturarv er vores alles interesse.
Søren Pape Poulsen (KF), 2018-11-27:
Det vil regeringen vende tilbage til på et senere tidspunkt efter behandlingen af dette beslutningsforslag og forud for idriftsættelsen af de nye funktioner i SIS, hvor regeringen vil fremsætte et lovforslag om de nødvendige tilpasninger af lov om Danmarks tiltrædelse af Schengenkonventionen og udlændingeloven.
Pernille Sams (KF), 1999-11-17:
Vi efterlyser derimod regler, som ikke forhindrer medarbejdere i Danmark i at få medarbejderaktier, som medarbejdere kan få i andre lande, regler, som ikke stiller danske medarbejdere urimelig dårligt, og som ikke forhindrer stiftere af nye virksomheder i at kunne blive aflønnet rimeligt i deres egne virksomheder.
Dina Raabjerg (KF), 2025-04-23:
Og det vil jeg særlig gentage opfordringen om, efter at vi har fået de to indlæg fra de færøske mandater, hvoraf den ene så fint redegjorde for, at han ikke er valgt af de danske vælgere, at han kan afgøre dansk politik, og han ikke kan blive fyret af danskerne.
Tom Behnke (KF), 2005-04-13:
Der er tale om et relativt teknisk lovforslag, og de tre foregående ordførere har jo i detaljer gennemgået, hvad forslaget går ud på, så det skal jeg ikke bruge meget tid på, men blot konstatere, at der er tale om hele tre elementer i lovforslaget – tre elementer, som vi hver især kan støtte, og dermed kan vi også støtte forslaget som et samlet hele.
Anne Baastrup (SF), 2003-05-05:
Om nogen burde jeg vide, hvornår der kom en redegørelse eller cirkulæreskrivelse fra Rigsadvokaten omkring, at man ikke forlangte anmeldelse som forudsætning for, at kvinder, der er blevet banket sønder og sammen i deres hjem, rent faktisk også kunne få retten til, at der blev foretaget en egentlig strafferetlig undersøgelse.
Anders Fogh Rasmussen (V), 2004-12-08:
Med hensyn til initiativer så har jeg altså redegjort for dem, og det er altså initiativer over en bred front, og de sigter på at få flere rigtige praktikpladser i virksomhederne bl.a. ved også at give en ekstra økonomisk gulerod til erhvervsskolerne, så de indgår uddannelsesaftaler med arbejdsgiverne.
Villy Søvndal (SF), 2003-11-18:
Statsministeren minder mig meget om en oplevelse, jeg havde for nylig i Italien, hvor man møder nogle italienere, der kan flytte rundt på kasser meget hurtigt, og pludselig forsvinder de ting, der er inden i kasserne. Dem kalder man tricktyve, og jeg synes i virkeligheden, at statsministerens måde at omgås løfter på, specielt løfter til de udsatte grupper i dette land, er præcis den samme.
Samira Nawa (RV), 2022-03-31:
Når vi i Radikale Venstre ikke kan støtte det her beslutningsforslag, er det jo, fordi vi har en rigtig fin aftale om et lovforslag, der bliver fremsat her en af dagene, og jo også fordi man i det her beslutningsforslag lægger op til at skelne mellem arbejdskraft, der kommer fra det ene land, og arbejdskraft, der kommer fra det andet land.
Lars Boje Mathiesen (NB), 2020-10-20:
Når jeg spørger ind til sukker, er det jo, fordi fedme også er en store dræber, og så kunne det jo godt være, at der var samme logik fra Venstres side, i forhold til at så må vi godt sætte sukkerafgiften eller fedtafgiften eller nogle andre afgifter op, fordi det vil hjælpe folkesundheden.
Mogens Jensen (S), 2025-11-20:
Jeg tror, vi alle sammen er klar over, at der under Kulturministeriet er rigtig, rigtig mange projekter, der får tilskud, og der skal skabes en bedre og mere strømlinet og mere fleksibel tilskudslov, så vi i højere grad kan udmønte politisk besluttede projekttilskud hurtigt og effektivt.